
[bookmark: _GoBack]Općinski sud Travnik, sudija Stojanka Kovačić, u izvršnom postupku tražioca izvršenja IQR d.o.o. Sarajevo, ul. Emerika Bluma broj 1 Sarajevo (raniji naziv: HYPO-ALPE-ADRIA-LEASING d.o.o, Podružnica Mostar) zastupan po punomoćnima iz Advokatskog društva „Babić & Co“, ul. Maserykova 17, protiv izvršenika: 1. „DIZAJN“ d.o.o. Vitez, Zlić bb i 2. VLADIMIR MLAKIĆ, sin Branka, Zlić bb, Vitez, zbog izvršenja radi  naplate novčanog potraživanja u iznosu od  182.868,32 KM sa sporednim potraživanjima, te tražilac izvršenja iz pridruženog predmeta broj 51 0 I 220486 24 I EOS MATRIX d.o.o. za poslovne usluge u Sarajevo, ulica Trg solidarnosti 2a Sarajevo, protiv izvršenika VLADIMIR MLAKIĆ, sin Branka, Zlić bb, Vitez,  radi  naplate novčanog potraživanja u iznosu od 2.421.160,14 KM sa sporednim potraživanjima,  donio je dana 06.11.2024. godine slijedeći:


ZAKLJUČAK
                        

I. ODREĐUJE SE PRVO ROČIŠTE za javnu prodaju nepokretnosti izvršenika- založnog dužnika i to:

1. parcela po starom premjeru označena kao  k.č. 312/3, zvana  „ZLIĆ“, gradilište i ekonomsko dvorište površine 1810 m2, upisana u zemljišno- knjižno ulošku broj 105 k.o. SP_Vitez, pravo vlasništva izvršenika Vladimir (Branka) Mlakić, sa 1/1 dijela, identična je parceli po novom premjeru označenoj kao k.p.1243/1 k.o. Večerska, zvana  „ZLIĆ“ gradilište i zemljište uz privrednu zgradu u ukupnoj površini od 1810 m2 posjednik Vladimir (Branka) Mlakić sa 1/1 dijela. Na predmetnoj parceli se nalazi dio privrednog objekta koji je vanknjižna nekretnina, tj. nije upisna u zemljišne knjige. Pretpostavka je da je objekat cijelom površinom spratnosti P+1, te da se sastoji od proizvodnog i skladišnog dijela. Radi se o objektu čvrste gradnje sa AB stubovima i gredama, te serklažima i ispunama od blokova, sa standardnim obradama malterisanjima i sl. Vanjske pozicije su pvc, te sekciona vrata za utovar/ istovar robe. Ostatak parcele predstavlja ekonomsko dvorište koje je asfaltirano. Cijeli objekat se nalazi na k.p. broj 1243/1, 1243/3 i 1241/3, od kojih su parcele 1243/1 i 1243/3 predmet procjene, dok je parcela 1241/3 u privatnom vlasništvu. Ulaz u objekat je na k.p. broj 1243/1 pa je pretpostavka da se dio objekta na predmetnim parcelama može koristiti i bez dijela objekta na k.p. broj 1241/3. Prema procjeni sudskog vještaka arhitektonske struke Jasmine Beganović- Zulum, dipl. ing. arh. iznosi  ukupna vrijednost procjene 560.700,00 KM (knjižne površine- zemljište 30.100,00 KM i vanknjižne površine- objekat 530.600,00 KM).

2. parcela po starom premjeru označena kao k.č 312/10, zvana „ZLIĆ“, prilazni put, u ukupnoj površini od 637 m2, upisana u zemljišno- knjižno ulošku broj 107 k.o. SP_Vitez, pravo vlasništva Vladimir (Branka) Mlakić, sa 5/6 dijela, i Porić (Naima) Ezara sa 1/6 dijela, identična je parceli po novom premjeru označenoj kao k.p. 1243/3, k.o. Večerska zvana „ZLIĆ“, prilazni put u ukupnoj površini od 637 m2, posjednici Mlakić (Vladimira) Slaven sa 5/18 dijelom, Mlakić (Vladimira ) Tina sa 5/18 dijela, Malkić (Vladimira) Zoran sa 5/18 dijela i Petrović (Mile) Snježana sa 1/6 dijela. Na predmetnoj parceli se nalazi dio privrednog objekta koji je vanknjižna nekretnina tj. nije upisan u zemljišne knjige. Pretpostavka je da je objekat cijelom površinom spratnosti P+1, te da se sastoji od proizvodnog i skladišnog dijela. Radi se o objektu čvrste gradnje sa AB stubovima i gredama, te serklažima i ispunama od blokova, sa standardnim obradama malterisanjima i sl.  Vanjske pozicije su pvc.  Ostatak parcele predstavlja ekonomsko dvorište koje je asfaltirano. Cijeli objekat se nalazi na k.p. broj 1243/1, 1243/3 i 1241/3, od kojih su parcele 1243/1 i 1243/3 predmet procjene, dok je parcela 1241/3 u privatnom vlasništvu. Ulaz u objekat je na k.p. broj 1243/1 pa je pretpostavka da se dio objekta na predmetnim parcelama može koristiti i bez dijela objekta na k.p. broj 1241/3. Prema procjeni sudskog vještaka arhitektonske struke Jasmine Beganović- Zulum, dipl. ing. arh. ukupna vriejdnost procjene iznosi 78.800,00 KM (knjižne površine- zemljište 8.800,00 KM i vanknjižne površine- objekat 70.000,00 KM). 

3. parcela po starom premjeru označena kao  k.č. 313/5, zvana  „ZLIĆ“, stolarija I  u ukupnoj površini od 461m2, upisana u zemljišno- knjižnom ulošku broj 109 k.o. SP_Vitez, pravo vlasništva izvršenika Vladimir (Branka) Mlakić, sa 1/1 dijela, identična je parceli po novom premjeru označenoj kao k.p.1240/1 k.o. Večerska, zvana  „STOLARIJA I“ kuća i zgrada  u ukupnoj površini od 461m2, posjednik Vladimir (Branka) Mlakić sa 1/1 dijela. Na predmetnoj parceli se nalazi devastirani objekat koji je jednakih dimenzija kao što je i uplanjen. Objekat je jednobrodna privredna hala, prizemnog karaktera, koja je trenutno bez krova, sa zidovima čvrste gradnje. Prema procjeni sudskog vještaka arhitektonske struke Jasmine Beganović- Zulum, dipl. ing. arh. vrijednost procjene iznosi 66.000,00 KM.

4. parcela po starom premjeru označena kao  k.č. 313/15, zvana  „ZLIĆ“, upravna zgrada i ekonomsko dvorište u ukupnoj površini od 1275m2, upisana u zemljišno- knjižnom ulošku broj 109 k.o. SP_Vitez, pravo vlasništva Vladimir (Branka) Mlakić sa 1/1 dijela, identična je parceli po novom premjeru označenoj kao k.p.1240/3 k.o. Večerska, zvana  „ZLIĆ“ upravna zgrada i zemljište uz van privrednu zgradu u ukupnoj površini od 1275m2, posjednik Vladimir (Branka) Mlakić sa 1/1 dijela. Na predmetnoj parceli se nalazi privredni objekat koji je jednakih dimenzija kao što je i uplanjena. U dimenziji 19,0 x31,0 m objekat je spratnosti P+1, ostatak objekta koji je nepravilnog geometrijskog oblika je prizemnog karaktera. Ostatak parcele predstavlja ekonomsko dvorište koje je asfaltirano. Prema procjeni sudskog vještaka arhitektonske struke Jasmine Beganović- Zulum, dipl. ing. arh. vrijednost procjene iznosi 420.300,00 KM

Napomena: Objekti koji su locirani na k.č. broj 313/5 i 313/15 upisane u zemljišnoknjižnom ulošku 109 k.o. SP Vitez su ulazima u objekat orijentisani prema sjevernoj strani i pristupa im se preko parcela k.p.1239/3, 1239/5 i 1238/5 prema novom premjeru k.o. Večerska. Sve tri parcele su u privatnom vlasništvu. Vještaku nije poznato da li je moguće pristupiti navedenim nekretninama iz dijela objekat koji se nalazi na k.č. 312/3 upisana u zemljišno knjižnom ulošku 105 SP_Vitez i 312/10 upisana u zemljišno- knjižno ulošku broj 107 k.o. SP_Vitez. Nekretnine na k.č. broj 313/5 i 313/15 obje upisane u zemljišno- knjižnom ulošku broj 109 k.o. SP_Vitez nemaju direktan pristup sa javne površine.

II. Prodaja predmetnih nekretnina, koja će se izvršiti usmenim javnim nadmetanjem, se određuje za dan četvrtak 12.12.2024. godine, sa početkom u 12,00 sati, u zgradi ovog suda, ured broj 26. 


III. Vrijednost nekretnina izvršenika iz tačke I ovog zaključka utvrđena je na osnovu         	nalaza 	i procjene stalnog sudskog vještaka arhitektonske struke, Jasmina 	Beganović Zulum, od 02.09.2024. godine i ukupna procjenjena vrijednost 	nekretnina 1.125.800,00 KM

IV. Na prvom ročištu za javno nadmetanje nekretnine iz tačke I ovog zaključka se ne 	mogu prodati ispod polovine utvrđene vrijednosti. Početne ponude za prvo ročište 	na iznose manje od polovine utvrđene vrijednosti neće biti razmatrane. 

V. Poreze i takse u vezi prodaje snosi kupac.

VI. Na javnoj prodaji mogu učestvovati sve pravne i fizičke osobe, osim osoba 	navedenih u članu 88. Zakona o izvršnom postupku F BiH , a dužna su prije ročišta 	za prodaju na ime osiguranja uplatiti iznos od jedne desetine određene vrijednosti 	nepokretnosti, s tim što osiguranje ne može iznositi više od 10.000,00 KM, i prije 	početka ročišta sudu su dužni predati uplatnicu iz koje je vidljivo da su osiguranje 	platile na depozitni račun Općinskog suda Travnik, otvoren kod UniCredit Bank 	d.d. Mostar,  račun broj: 3389002208351383.

VII. Od polaganja osiguranja oslobođen je tražitelj izvršenja. 

VIII. Kupac je dužan položiti cijenu u roku od 30 dana, od dana objavljivanja zaključka 	o prodaji nekretnine najpovoljnijem ponuđaču. 

IX.  Ako kupac u određenom roku ne položi prodajnu cijenu, sud će zaključkom 	proglasiti prodaju tom ponuđaču nevaljanom i novim zaključkom odrediti da je 	nepokretnost prodana drugom najpovoljnijem ponuđaču, koji treba da, u roku koji 	odredi sud, a koji ne može biti duži od 30 dana od dana prijema tog zaključka, 	deponuje prodajnu cijenu. Ukoliko i drugi ponuđač ne položi prodajnu cijenu u 	predviđenom roku, sud će ova pravila primijeniti i na trećeg ponuđača. 

X. Ponuđačima čija ponuda nije prihvaćena, osim za tri najbolja ponuđača, osiguranje 	će se vratiti odmah nakon zaključenja javne prodaje. 

XI.  Ovaj zaključak će biti objavljen na oglasnoj ploči suda i putem E- Oglasne table 	suda. Stranke mogu o svom trošku objaviti ovaj zaključak u 	sredstvima javnog 	informiranja, odnosno da o zaključku obavijeste osobe koje se bave prodajom 	nepokretnosti. 

XII.  Ovaj zaključak će biti dostavljen strankama, na oglasnu ploču suda i nadležnom 	organu porezne uprave. 

				S U D I J A :
Stojanka Kovačić s.r.

Pravna pouka: Protiv ovog zaključka nije dozvoljen pravni lijek.


